
Ministru kabineta rīkojums Nr. 431
Rīgā 2023. gada 14. jūlijā (prot. Nr. 36 21. §)
Par valstij piederošā nekustamā īpašuma "Autobusu pietura" Vārmē, Vārmes pagastā, Kuldīgas novadā, nodošanu Kuldīgas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Kuldīgas novada pašvaldības īpašumā valstij piederošo nekustamo īpašumu "Autobusa pietura" (nekustamā īpašuma kadastra Nr. 6296 503 0014) – pieturas ēku (būves kadastra apzīmējums 6296 003 0298 001) – Vārmē, Vārmes pagastā, Kuldīgas novadā (turpmāk – būve), lai saskaņā ar Pašvaldību likuma 4. panta pirmo daļu to izmantotu pašvaldības autonomās funkcijas īstenošanai.
· 2. Kuldīgas novada pašvaldībai būvi bez atlīdzības nodot valstij, ja tā vairs netiek izmantota šā rīkojuma 1. punktā minētās funkcijas īstenošanai.
· 3. Kuldīgas novada pašvaldībai, nostiprinot zemesgrāmatā īpašuma tiesības uz būvi:
· 3.1. norādīt, ka īpašuma tiesības nostiprinātas uz laiku, kamēr Kuldīgas novada pašvaldība nodrošina šā rīkojuma 1. punktā minētās funkcijas īstenošanu;
· 3.2. ierakstīt atzīmi par aizliegumu atsavināt būvi un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt būvi ar hipotēku – nepiemēro, ja būve tiek ieķīlāta valsts aizdevuma nodrošināšanai, lai saņemtu Eiropas Savienības fondu atbalstu.

